Қызылордада мұнай өнімдерін заңсыз сатумен айналысқан серіктестік директоры сотталды
DATE: 09:30, 08 Желтоқсан 2024 | GMT +5
TITLE: Қызылордада мұнай өнімдерін заңсыз сатумен айналысқан серіктестік директоры сотталды
URL: https://kaz.inform.kz/news/kizilordada-munay-onmdern-zansiz-satumen-aynaliskan-serktestk-direktori-sottaldi-ca8e41/
META: DATE: 09:30, 08 Желтоқсан 2024 | GMT +5
TOTAL WORDS: 164
AUTHOR(S):
TEXT: Облыстық Экономикалық тергептексеру департаменті тарапынан ірі көлемде мұнай өнімдерін заңдылығын растайтын құжаттарсыз сатып алып, сақтап және сатумен айналысқан серіктестік директорының әрекеті әшкере болды. - Қызылорда қаласында тұратын азаматша 2018 жылы мұнай өнімдерін көтерме бағада сату үшін серіктестік директоры және құрылтайшысы ретінде тағайындалды. Негізгі қызметі мұнай өнімдерін көтерме сату болып табылатын компанияны басқарған күдікті 2019-2023 жылдар аралығында 16 түрлі компаниядан жалпы сомасы 574 млн теңгеден астам қаржыға 2 422 тонна дизель отынын сатып алған. Ол растайтын құжатсыз сатып алған 334 тонна дизель отынын 18 мемлекеттік мекеме және 3 заңды тұлғаға 262 млн теңгеден астам ақшаға өткізген. Салдарынан қылмыстық жолмен тапқан 262 млн теңгені заңдастырған. Қылмысы үшін сот оны ҚР Қылмыстық кодексінің 197-бабы 4-бөлігі 2-тармағымен, 218-бабы 3-бөлігі 3-тармағымен кінәлі деп таныды. Оған шартты түрде 5 жыл бас бостандығынан айыру жазасы тағайындалды, - деп атап өтті департаменттен. Ведомство мәліметінще, екі жыл көлемінде департамент бойынша осыған ұқсас 3 іс тіркелді. Аталған істердің өндірісі аяқталып, сотқа жолданған. Еске салсақ, бұдан бұрын Қызылорда облысында алауыздық тудыратын жазба таратқан тұрғын сотталды
